[{"text_idx": "#000003", "text": "PGA Tour peatab 17 tippgolfari liikmesuse"}, {"text_idx": "#000005", "text": "Londoni la\u0308hedal Centurion Clubis toimuv turniir on 25 miljoni dollari ehk ligikaudu 23,5 miljoni euro suuruse auhinnafondiga ko\u0303ige tulusam turniir golfi ajaloos. Turniiril osalevad mitmed nimekad ma\u0308ngijad, nende seas kuuekordne suurtuuri vo\u0303itja Phil Mickelson ja kahekordne vo\u0303itja Dustin Johnson ning korduvalt Ryder Cupil Euroopat esindanud Lee Westwood, Ian Poulter ja Sergio Garcia."}, {"text_idx": "#000006", "text": "PGA Tour on varasemalt lubanud karistada ma\u0308ngijaid, kes osalevad LIV Golfi turniiridel ning neljapa\u0308eval kinnitas organisatsioon, et 17 ma\u0308ngija liikmesused peatatakse."}, {"text_idx": "#000007", "text": "\"Vastavalt PGA Touri turniirieeskirjadele on sel na\u0308dalal vabastusteta vo\u0303istlevate ma\u0308ngijate liikmesused peatatud ning edaspidi ei saa nad enam osaleda PGA Touri turniiridel, sealhulgas Presidents Cupil. Sama saatus ootab ka teisi ma\u0308ngijaid, kes tulevikus LIV Golfi vo\u0303istlustel osalevad,\" vahendab BBC Sport."}, {"text_idx": "#000008", "text": "LIV Golf on golfimaailmas paksu verd tekitanud, sest organisatsiooni peamiseks rahastajaks on Saudi Araabia riiklik investeerimisfond (PIF), mille esimees on kroonprints Mohammed bin Salman. Eelmisel aastal USA poolt avaldatud luureraporti kohaselt kiitis kroonprints heaks ajakirjanik Jamal Khashoggi tapmise, kuid bin Salman on su\u0308u\u0308distusi eitanud."}, {"text_idx": "#000009", "text": "LIV Golf andis PGA Touri avaldusele omapoolse vastuse, milles nimetas PGA Touri \"ka\u0308ttemaksuhimuliseks\" ja ma\u0308rkis, et hetkeolukord \"su\u0308vendab lo\u0303het PGA Touri ja selle liikmete vahel.\""}, {"text_idx": "#000010", "text": "\"On murettekitav, et organisatsioon, mis on pu\u0308hendunud golfima\u0308ngijatele ma\u0308nguvo\u0303imaluste loomisele, on see, kes ei luba golfima\u0308ngijatel ma\u0308ngida. See ei ole kindlasti viimane so\u0303na sel teemal. Algab vabade ma\u0308ngijate ajastu, sest me oleme uhked, et Londonis ja mujalgi on paljud ma\u0308ngijad otsustanud meiega liituda,\" teatas LIV Golf."}, {"text_idx": "#000011", "text": "LIV Golf kavatseb ta\u0308navu korraldada veel kuus turniiri, neist neli USA-s, u\u0308he Tais ja u\u0308he Saudi Araabias. Ko\u0303ikidel etappidel on 25 miljoni dollari suurune auhinnafond, mis ta\u0308hendab, et sarja iga etapp on tulusam kui PGA Touri ko\u0303ige suurema auhinnafondiga turniir. Iga vo\u0303istluse individuaalne vo\u0303itja teenib neli miljonit dollarit. Vo\u0303rdluseks on PGA Touri korraldatava Mastersi auhinnafond 15 miljonit dollarit ja ta\u0308navu vo\u0303itjaks tulnud Scottie Schefflerit premeeriti 2,7 miljoni dollariga."}, {"text_idx": "#000014", "text": "Jo\u0303ela\u0308htmes peeti Eesti golfihooaja avavo\u0303istlus"}, {"text_idx": "#000016", "text": "25. reitinguturniiri vo\u0303itnud Williams: ja\u0308rsku olen parem ma\u0308ngija, kui arvan"}, {"text_idx": "#000017", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000020", "text": "Kalev/Cramo tagama\u0308ngija lahkus perekondlikel po\u0303hjustel klubist"}, {"text_idx": "#000021", "text": "Mihkel Varblane vo\u0303itis Austrias esimese karika"}, {"text_idx": "#000024", "text": "Rooba jo\u0303udis JYP-i vo\u0303iduma\u0308ngus hooaja esimese va\u0308ravani"}, {"text_idx": "#000027", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000028", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000029", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000033", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000035", "text": "Ott Ta\u0308nak kerkis ko\u0303igi aegade tabelis jagama u\u0308heksandat kohta"}, {"text_idx": "#000036", "text": "Kontaveit: mu elu ei lo\u0303ppenud a\u0308ra sellega, et ma tennist enam ei ma\u0308ngi"}, {"text_idx": "#000039", "text": "Karismaatiline Sagan lo\u0303petas palju ilusaid vo\u0303ite toonud maanteekarja\u0308a\u0308ri"}, {"text_idx": "#000043", "text": "Kiviloo: minu eesma\u0308rk on panna noored ma\u0308ngima nii ha\u0308sti kui vo\u0303imalik"}, {"text_idx": "#000044", "text": "TalTechi naiskond alustas Balti liiga hooaega kindla vo\u0303iduga"}, {"text_idx": "#000046", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000048", "text": "Serviti vo\u0303itis koduliigas Tapat 18 va\u0308ravaga"}]